|  |
| --- |
| **Zoznam povinných merateľných ukazovateľov projektu, vrátane ukazovateľov relevantných k HP** |
| **Špecifický cieľ** | 5.1.2 Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach |
| **MAS** | *Verejno-súkromné partnerstvo Hontiansko-Dobronivské*  |
| **Hlavná aktivita projektu** | B2 Zvyšovanie bezpečnosti a dostupnosti sídiel |
| Kód ukazovateľa | Názov ukazovateľa | Definícia/metóda výpočtu | Merná jednotka | Čas plnenia | Príznak rizika[[1]](#footnote-1) | Relevancia k HP (UR, RMŽaND. N/A)[[2]](#footnote-2) | Povinný ukazovateľ |
| B201 | Počet vybudovaných, zrekonštruovaných alebo modernizovaných zastávok, staníc a parkovísk | Celkový počet novovybudovaných, zrekonštruovaných a modernizovaných zastávok, staníc a parkovísk v meste alebo obci. Zastávka predstavuje predpísaným spôsobom označené a vybavené miesto určené na nástup, výstup alebo prestup cestujúcich a na zastavovanie vozidiel pravidelnej verejnej osobnej dopravy. Parkovisko je presne vymedzený priestor označený zvislou alebo vodorovnou dopravnou značkou. Stanica znamená železničná stanica, ktorá je presne vymedzená. Jedna stanica môže mať viacero nástupíšť. Hodnota ukazovateľa vyplýva z projektovej dokumentácie, resp. opisu projektu. | Počet | k dátumu ukončenia realizácie projektu  | bez príznaku | UR | Áno, v prípade investície do zastávok, staníc a parkovísk |
| B202 | Počet vybudovaných, zrekonštruovaných alebo modernizovaných bezpečnostných prvkov dopravy v mestách a obciach | Celkový počet novovybudovaných, zrekonštruovaných alebo modernizovaných prvkov dopravy, ktoré primárne slúžia k zvýšeniu bezpečnosti dopravy a ochrany zraniteľných účastníkov dopravy v meste alebo obci. Jedným prvkom je jeden stavebný objekt alebo súbor technických prvkov v rámci toho istého miesta. Napr. vybudovanie verejného osvetlenia pozostávajúceho z desiatich svetelných bodov v rámci tej istej obce sa považuje za jeden prvok a to aj v prípade, ak by sa toto osvetlenie budovalo na viacerých hoci aj navzájom vzdialených a nezávislých uliciach tej istej obce. Hodnota ukazovateľa vyplýva z projektovej dokumentácie, resp. opisu projektu. | Počet | k dátumu ukončenia realizácie projektu | bez príznaku | UR | Áno, v prípade investície do bezpečnostných prvkov dopravy |

Žiadateľ je povinný stanoviť „nenulovú“ cieľovú hodnotu pre tie merateľné ukazovatele projektu, ktoré majú byť realizáciou navrhovaných aktivít dosiahnuté.

Projekt bez príspevku k naplneniu aspoň jedného z uvedených merateľných ukazovateľov nebude schválený.

**Upozornenie:** V súvislosti so stanovením cieľových hodnôt merateľných ukazovateľov (z pohľadu ich reálnosti) si dovoľujeme upozorniť na sankčný mechanizmus definovaný v zmluve o príspevku vo vzťahu k miere skutočného plnenia cieľových hodnôt merateľných ukazovateľov. V prípade odchýlky, ktorá nebude v zmysle pravidiel sankčného mechanizmu akceptovateľná (či už z dôvodu výšky odchýlky, alebo objektívnych dôvodov príčin jej vzniku), bude výška príspevku skrátená v zodpovedajúcej výške.

1. V prípade merateľného ukazovateľa bez príznaku nebude MAS prihliadať na dôvody odchýlky od plánovanej hodnoty. Uvedené má vplyv na aplikáciu sankčného mechanizmu za nenaplnenie, resp. odchýlku v plnení merateľných ukazovateľov. [↑](#footnote-ref-1)
2. UR – Horizontálny princíp Udržateľný rozvoj, RMŽaND – Horizontálny princíp Rovnosť medzi mužmi a ženami a nediskriminácia, N/A - nerelevantné [↑](#footnote-ref-2)